**BIZOTTSÁGI ÉS NEMZETISÉGI HATÁROZATOK**

**Szombathely Megyei Jogú Város Közgyűlése 2016. szeptember 15-i**

**ülésére, a 9. napirend tárgyalásához**

**Szombathely Megyei Jogú Város Önkormányzata 2016. évi költségvetési rendeletének III. számú módosítása**

**272/2016 (09.12) GVB. sz. határozat**

A Gazdasági és Városstratégiai BizottságJavaslat Szombathely Megyei Jogú Város Önkormányzata 2016. évi költségvetéséről szóló önkormányzati rendelet III. számú módosításának megalkotására” című előterjesztést megtárgyalta, és a rendelettervezetet az előterjesztésben foglaltak szerint javasolja a Közgyűlésnek elfogadásra.

**30/2016. (IX.13.) BKKB számú határozat**

A Bűnmegelőzési, Közbiztonsági és Közrendvédelmi Bizottság megtárgyalta a „Javaslat Szombathely Megyei Jogú Város Önkormányzata 2016. évi költségvetéséről szóló önkormányzati rendelete III. számú módosításának megalkotására” című előterjesztést, és azt a Közgyűlésnek elfogadásra javasolja

**288/2016. (IX.13.) JTKB számú határozat**

A Jogi és Társadalmi Kapcsolatok Bizottsága a „Javaslat Szombathely Megyei Jogú Város Önkormányzata 2016. évi költségvetéséről szóló önkormányzati rendelet III. számú módosításának megalkotására” című előterjesztést megtárgyalta és az önkormányzat 2016. évi költségvetéséről szóló 5/2016. (III.1.) önkormányzati rendelet módosításáról szóló rendelet tervezetet az előterjesztésben foglaltak szerint javasolja a Közgyűlésnek elfogadásra.

**245/2016. (IX.14.) OSzB. sz. határozat**

Az Oktatási és Szociális Bizottság a „Javaslat Szombathely Megyei Jogú Város Önkormányzata 2016. évi költségvetéséről szóló önkormányzati rendelet III. számú módosításának megalkotására” című előterjesztést megtárgyalta, és a rendelet-tervezetet elfogadásra javasolja a Közgyűlésnek.

**46/2016. (IX.14.) ESzB. sz. határozat**

Az Egészségügyi Szakmai Bizottság a „Javaslat Szombathely Megyei Jogú Város Önkormányzata 2016. évi költségvetéséről szóló önkormányzati rendelet III. számú módosításának megalkotására” című előterjesztést megtárgyalta és a rendelet-tervezetet elfogadásra javasolja a Közgyűlésnek.

**Szombathely Megyei Jogú Város Német Önkormányzata**

Egyetértési jog gyakorlása

a Szombathelyi Napsugár Óvoda és a Szombathelyi Pipitér Óvoda

2016. évi költségvetésének III. sz. módosításához

**NÖ 54/2016. (IX. 9.) sz. határozat**

Szombathely Megyei Jogú Város Német Önkormányzatának Képviselő-testülete megtárgyalta a Szombathelyi Napsugár Óvoda - *Sonnenstrahl Kindergarten, Steinamanger* (Szombathely, Pázmány Péter körút 26/a) és a Szombathelyi Pipitér Óvoda - *Färberkamille Kindergarten, Steinamanger* (Szombathely, Bem József u. 9/c.) 2016. évi költségvetésének módosításával kapcsolatos előterjesztést, amely a fenntartói megkeresés alapján Szombathely Megyei Jogú Város Önkormányzata 2016. évi költségvetési rendelete III. sz. módosításának részét képezi.

A Képviselő-testület az előterjesztett javaslatban foglaltak és a nemzeti köznevelésről szóló 2011. évi CXC. törvény 84. § (9) bekezdés b) pontja alapján

**egyetértését adja**

az alapító okirata szerint nemzetiségi óvodai nevelésben közreműködő nevelési-oktatási intézmények 2016. évi költségvetésének módosításához.

A Képviselő-testület kéri a nemzetiségi önkormányzat elnökét, hogy az intézmények költségvetésének módosításáról szóló fenntartói megkeresés esetén gondoskodjon az egyetértési jog gyakorlásával kapcsolatos előterjesztés benyújtásáról.

A Képviselő-testület megbízza a nemzetiségi önkormányzat elnökét, hogy a határozatban foglaltakról tájékoztassa dr. Puskás Tivadar Polgármester Urat és dr. Károlyi Ákos Jegyző Urat.

|  |
| --- |
| **Szombathelyi Horvát Nemzetiségi Önkormányzat**Hrvatska samouprava Sambotel |
| 9700 Szombathely |

**Stéger Gábor**

**osztályvezető**

**Szombathely Megyei Jogú Város Polgármesteri Hivatala**

**Közgazdasági és Adó Osztály**

**Szombathely** Tárgy: költségvetési rendelet módosítása

Hiv. szám: 15.034-35/2016

**Tisztelt Osztályvezető Úr!**

Tájékoztatom Önt, hogy 2016. szeptember 1-jétől az Országos Horvát Önkormányzat által fenntartott új horvát óvoda indult Szombathelyen.

A **Szombathelyi Horvát Nemzetiségi Önkormányzat Képviselő-testülete megtárgyalta a** 15.034-35/2016. számon megküldött tájékoztatást és úgy döntött, hogy érdemben már nem foglal állást a költségvetési rendelet - Szombathelyi Mesevár Óvodát érintő - módosítása kapcsán.

Kérjük, hogy az intézmény fenntartója az alapító okiratot módosítsa, azaz a nemzetiségi nevelési feladatokat törölje Szombathelyi Mesevár Óvoda alapdokumentumából.

**Szombathely, 2016. szeptember 14.**

Tisztelettel:

|  |
| --- |
| **Skrapits László sk.****elnök** |